તમે ઓફિસેથી ‘બાજુવાળાના સસરાના બેસણાંમાં જવું પડે તેમ છે’ તેવું  કહીને નીકળ્યા હો અને અચાનક ઓફિસેથી બોસ વીડિયો કોલ ઠપકારી દે અને હજુ બોસનો ફોન તો ચાલુ બેસણાંમાંથી બહાર નીકળીને પણ ના ઉપાડ્યો હોય તો પછી ઓફિસમાં તમારે બેસણાં કરતાં પણ વધારે શોકગ્રસ્ત હાલતમાં બેસવાની તૈયારી રાખવી પડે તેમ હોય તેના કારણે તમે એકચ્યુઅલી એ ફોન ઉપાડી લો અને તમે ચાલુ ઓફિસે બાજુવાળીના બાબાના બર્થ ડે નિમિત્તે તેને રિટર્ન ગિફ્ટમાં મદદ કરવા માટે કોઇ ગિફ્ટ શોપમાં આંટા મારતા પકડાઇ જાવ તેવું બની શકે છે.